भक्ति जीव को काम से राम की तरफ मोड़ देती है । इसका जीवन्‍त उदाहरण गोस्‍वामी तुलसीदासजी हैं जो अपनी पत्‍नी के प्रेम में उफनती नदी में लाश (मुर्दे) को लकड़ी समझ कर उसे पकड़ कर नदी पार कर गये और सांप को रस्‍सी समझकर उसे पकड़ कर अपने मायके गई पत्‍नी से मिलने पहुँच गये । उनकी पत्‍नी भगवती रतनावली ने उन्‍हें धिक्कारा कि जितना वेग कामसुख पाने के लिए लगाया उसका आधा भी राम सुख पाने के लिए लगाते तो प्रभु मिल जाते । वही से गोस्‍वामी तुलसीदासजी का जीवन परिवर्तित हुआ और उनमें प्रभु के लिए भक्ति जागृत हुई ओर काम को छोड़ उन्‍होंने राम से नाता जोड़ा ।